ফার্মি শক্তি
ফার্মি শক্তি কোয়ান্টাম বলবিজ্ঞানের একটি ধারণা যা পরম শূন্য তাপমাত্রায়, একটি মিথষ্ক্রিয়াহীন ফার্মিয়নের কোয়ান্টাম সিস্টেমে, সর্বোচ্চ এবং সর্বনিম্ন অধিকৃত একক-কণা অবস্থার মধ্যে, সাধারণত শক্তি পার্থক্য নির্দেশ করে। ফার্মি গ্যাসে,নিম্ন অধিকৃত স্তর, শূন্য গতিশক্তির,পক্ষান্তরে ধাতুতে নিম্ন অধিকৃত স্তর পরিবহন ব্যান্ডের নিচে থাকে। ফার্মি শক্তি শব্দটি, প্রায় ভিন্ন কিন্তু কাছাকাছি ধারনার, ফার্মি স্তর ( তড়িৎরাসায়নিক বিভব নামেও পরিচিত ) কে নির্দেশ করে।  এই নিবন্ধে ব্যবহৃত ফার্মি স্তর এবং ফার্মি শক্তির মধ্যে কয়েকটি প্রধান পার্থক্য হল: ফার্মি শক্তি শুধুমাত্র পরম শূন্য তাপমাত্রায় সংজ্ঞায়িত পক্ষান্তরে ফার্মি স্তর যে কোন তাপমাত্রায়  সংজ্ঞায়িত করা হয়। ফার্মি শক্তি হল শক্তির পার্থক্য (সাধারণত গতিময় বা গতিসম্পর্কিত শক্তি সংশ্লিষ্ট) পক্ষান্তরে ফার্মিস্তর, গতিশক্তি এবং বিভবশক্তি সহ মোট শক্তি স্তর। ফার্মিশক্তি শুধুমাত্র মিথষ্ক্রিয়াহীন ফার্মিয়নের ক্ষেত্রে সংজ্ঞায়িত (যেখানে বিভবশক্তি বা ব্যান্ড প্রান্ত একটি সুস্থিত, সুনির্দিষ্ট পরিমাণের) পক্ষান্তরে ফার্মিস্তর (ইলেকট্রনের তড়িৎরাসায়নিক বিভব) তাপগতীয় সাম্যাবস্থায় মিথষ্ক্রিয় ব্যবস্থার ক্ষেত্রেও সংজ্ঞায়িত। যেহেতু পরম শূন্য তাপমাত্রায় ধাতুর ফার্মি স্তর হল, সর্বোচ্চ অধিকৃত একক কণা অবস্থার শক্তি সেহেতু ধাতুর ফার্মি শক্তি হবে, পরম শূন্য তাপমাত্রায় ফার্মি স্তর এবং নিম্ন অধিকৃত একক-কণা অবস্থার মধ্যে শক্তি পার্থক্য। 